
24-TA-2174: Rīkojuma projekts (Vispārīgais)
Par zemes vienību piederību vai piekritību valstij Daugavpils valstspilsētā un to nostiprināšanu zemesgrāmatā uz valsts vārda Finanšu ministrijas personā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 09.10.2024.)
Pirms Ministru kabineta rīkojuma projekta iesniegšanas izskatīšanai Ministru kabinetā, lai pārliecinātos par rīkojuma projektā regulējamo tiesisko attiecību likumību, nepieciešams noskaidrot uz zemes vienības (zemes vienības kadastra apzīmējums 05000155302) esošo pirmsreģistrēto četru būvju (būvju kadastra apzīmējumi 05000155302005, 05000155302006, 05000155302007 un 05000155302008)  tiesisko statusu un piederību, pievienojot Tiesību akta lietai minētos faktus apliecinošus dokumentus atbilstoši Ministru kabineta 2021. gada 7. septembra noteikumu Nr.606 "Ministru kabineta kārtības rullis" 44. punktam.
Pamatojums: 
1. Anotācijā norādīts, ka uz zemes vienības (zemes vienības kadastra apzīmējums 05000155302) esošajām pirmsreģistrētām četrām būvēm (būvju kadastra apzīmējumi 05000155302005, 05000155302006, 05000155302007 un 05000155302008) nav noteikts lietošanas veids, nav norādīts īpašumtiesību statuss, nav norādītas to platības un tās nav reģistrētas zemesgrāmatā un ka VNĪ pēc rīkojuma pieņemšanas un zemes vienības (zemes vienības kadastra apzīmējums 05000155302) reģistrēšanas zemesgrāmatā uz valsts vārda vērsīsies pie būvju īpašnieka ar lūgumu sakārtot būvju īpašuma tiesību jautājumu.
2. Saskaņā ar Civillikuma 994. panta pirmo daļu par nekustama īpašuma īpašnieku atzīstams tikai tas, kas par tādu ierakstīts zemes grāmatās. Vienlaikus, ņemot vērā, ka attiecīgā zemes vienība un uz tās esošās četras būves nav ierakstīta zemesgrāmatā, jāņem vērā Civillikuma 930. panta piezīmē noteiktais, ka nekustamas bezīpašnieka lietas piekrīt valstij un likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību"14. panta ceturtā daļa, kura noteic, ka ēkas (būves), kuras Zemesgrāmatā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968. pantam. Tādā gadījumā, lai novērstu konkrētajā situācijā dalītā īpašuma veidošanos, būtu valstij VNĪ personā vispirms ārējos normatīvajos aktos noteiktajā kārtībā jārisina jautājums par minēto četru būvju atzīšanu par bezīpašnieka lietu un piekritīgu valstij, lai pēc tam attiecīgās būves kopā ar zemesgabalu zem tām kā lietu kopību varētu atsavināt Publiskas personas mantas atsavināšanas likumā noteiktajā kārtībā.
Piedāvātā redakcija
-
	Ņemts vērā
Finanšu ministrija (valsts akciju sabiedrība “Valsts nekustamie īpašumi” – turpmāk VNĪ) ir izvērtējusi Tieslietu ministrijas iebildumu un 
skaidrojam, ka Finanšu ministrija atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) ir izvērtējusi  vai rīkojuma projekta pielikumā  iekļautās zemes vienības piekritīgas vai piederīgas valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un saglabājamas valsts īpašumā.
Par minētajām valstij piekritīgajām zemes vienībām nepastāv strīds ar citām ministrijām un pašvaldību.
Anotācijā norādīts, ka uz  zemes vienības (zemes vienības kadastra apzīmējums 05000155302) atrodas septiņas būves (būvju kadastra apzīmējumi 05000155302001, 05000155302002, 05000155302004, 05000155302005, 05000155302006, 05000155302007 un 05000155302008), no kurām divas būves (05000155302001 un 05000155302002) ir reģistrētas Latgales rajona tiesas Daugavpils pilsētas zemesgrāmatas nodalījumā Nr.100000826456 un īpašuma tiesības uz tām nostiprinātas fiziskai personai (turpmāk – fiziska persona).
Attiecīgajā administratīvajā teritorijā, visi procesi attiecībā uz privātpersonu tiesībām iegūt zemi zemes reformas ietvaros ir pabeigti. Pēc īpašuma tiesību nostiprināšanas valstij Finanšu ministrijas personā uz zemi,  starp zemes īpašnieku un būvju īpašnieku (fizisko personu) jebkurā gadījumā pastāvēs piespiedu dalītā īpašuma attiecības.
Atbilstoši Ministru kabineta noteikumiem Nr. 500 “Vispārīgie būvnoteikumi”, mazēka ir vienstāva ēka, kuras apbūves laukums nav lielāks par 25 m2.
Nekustamā īpašuma valsts kadastra informatīvās sistēmas (turpmāk - NĪVKIS) telpiskajos datos, uzmērot pirmsreģistrētās  būves (būves kadastra apzīmējums 05000155302005)  laukumu, tās laukums ir aptuveni 24,61 m2, pirmsreģistrētās būves (būves kadastra apzīmējums 05000155302006) laukumu, tās laukums ir aptuveni 16,68 m2; pirmsreģistrēto būves (būves kadastra apzīmējums 05000155302007) laukumu, tās laukums aptuveni ir 11,69 m2 un būves (būves kadastra apzīmējums  05000155302008) laukumu, tās laukums aptuveni ir 18,04 m2. Par minētajām būvēm NĪVKIS nav reģistrēti to lietošanas veidi, lietotāji, apbūves laukumi. Līdz ar to  būves, kuru īpašumu tiesības šobrīd nav noskaidrotas,  ir kvalificējamas kā mazēkas un atbilstoši likuma “Par nekustamā īpašuma ierakstīšanu zemesgrāmatās” 19.panta pirmā daļā noteiktajam zemesgrāmatā kā patstāvīgs īpašuma objekts nav ierakstāmas.
Attiecīgi minētās mazēkas  nevar tikt reģistrētas kā pastāvīgi nekustamā īpašuma objekti un pašas par sevi jaunu dalīto īpašumu neveidos. Vēršam arī uzmanību, ka tā kā minētās būves ir mazēkas, tās visticamāk ir celtas kā palīgēkas būvju nekustamajam īpašumam, kas pieder fiziskai personai. Līdz ar to pēc zemesgabala reģistrēšanas zemesgrāmatā, Finanšu ministrija (VNĪ) kā zemes īpašnieks, aicinās būvju īpašnieku risināt jautājumu arī par uz zemes vienības esošo mazēku iekļaušanu būvju nekustamā īpašuma  sastāvā, vai arī pievienošanu zemes vienībai.
Ņemot vērā minēto,  Finanšu ministrijas ieskatā, lietderīgākā rīcība būtu reģistrēt un saglabāt zemi valsts īpašumā Finanšu ministrijas personā līdz būvju – mazēku tiesiskā statusa sakārtošanai, un pēc iespējas ātrāk nodrošināt zemes vienības īpašuma tiesību reģistrēšanu zemesgrāmatā.

2. Finanšu ministrijai īpašuma tiesības uz šā rīkojuma pielikumā minētajām zemes vienībām normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā
	Priekšlikums (TM - 09.10.2024.)
   Ņemot vērā, ka rīkojuma projekta pielikumā minētās zemes vienības nav ierakstītas zemesgrāmatā, lūdzam attiecīgi precizēt rīkojuma projekta 2. punktu, kā arī anotāciju.
   Pamatojums: Saskaņā ar Zemesgrāmatu likuma 1. pantu zemesgrāmatās ieraksta nekustamus īpašumus un nostiprina ar tiem saistītās tiesības. Zemesgrāmatas ir visiem pieejamas, un to ierakstiem ir publiska ticamība. Nekustamo īpašumu ierakstīšana un lietu tiesību nostiprināšana ir obligāta.
 
Piedāvātā redakcija
   2. Finanšu ministrijai šā rīkojuma pielikumā minētās zemes vienības normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.
	Ņemts vērā
Rīkojuma 2.punkts precizēts atbilstoši Tieslietu ministrijas izteiktajam priekšlikumam.

